**ՀԻՄՆԱՎՈՐՈՒՄ**

**«հայաստանի Հանրապետության կառավարության 1999 թվականի ապրիլի 22-ի N259 որոշումն ուժը կորցրած ճանաչելու մասին» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Ներկայումս վնասակար նյութերի արտանետումների հաշվառումն իրականացվում է Հայաստանի Հանրապետության կառավարության 1999 թվականի ապրիլի 22-ի N 259 որոշմամբ հաստատված կարգով։ Հաշվառվում են մթնոլորտային օդի վրա ներգործության աղբյուրներ ունեցող օբյեկտները, աղտոտող աղբյուրները, արտանետվող վնասակար նյութերի քանակները և տեսակները։ Կարգի կիրառման ընթացքում վերհանված բացերը (մասնավորապես՝ մթնոլորտային օդն աղտոտող (վնասակար) նյութերի արտանետումների հաշվարկի համար մեթոդաբանության, հաշվառման ենթակա կազմակերպությունների ցանկի վերանայման և հաստատման ժամկետների հստակեցում, ինչպես նաև վարչական վիճակագրական հաշվետվությունների էլեկտրոնային տարբերակով ներկայացման և նոր, վերակառուցվող և ընդլայնվող աղտոտման անշարժ աղբյուրներ ունեցող կազմակերպությունների մինչև գործարկումը լիազոր մարմնին ՕՊՕ-ի հաշվարկի ներկայացման բացակայություն) շտկելու նպատակով, անհրաժեշտություն է առաջացել նոր իրավական ակտի մշակման և Հայաստանի Հանրապետության կառավարության 1999 թվականի ապրիլի 22-ի N 259 որոշուման ուժը կորցրած ճանաչելը:

1. **Առաջարկվող կարգավորման բնույթը**

Սույն նախագծով առաջարկվել է ուժը կորցրած ճանաչել Հայաստանի Հանրապետության կառավարության 1999 թվականի ապրիլի 22-ի N 259 որոշումը**, ինչը պայմանավորված է**  «Մթնոլորտային օդն աղտոտող (վնասակար) նյութերի պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը հաստատելու մասին» Կառավարության որոշման ՀՀ կառավարության որոշման նախագծի մշակմամբ:

1. **Նախագծի մշակման գործընթածում ներգրավված ինստիտուտները և անձինք**

 Նախագիծը մշակվել է շրջակա միջավայրի նախարարության կողմից և Համաշխարհային բանկի կողմից առաջադրված խորհրդատուների աջակցությամբ։

1. **Ակնկալվող արդյունքը**

 Ուժը կորցրած ճանաչել վերոնշյալ իրավական ակտը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Մթնոլորտային օդն աղտոտող (վնասակար) նյութերի պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը հաստատելու մասին» Կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա և պետական բյուջեի եկամուտներում և ծախսերում փոփոխություններ չեն նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050 թ., Կառավարության 2021-2026թթ. ծրագրի, ոլորտային և/կամ այլ ռազմավարությունների**

Նախագիծը ռազմավարական փաստաթղթերի հետ առնչություն չունի։